A Bizottság 3236/94/EK rendelete
(1994. december 21.)
Ausztria, Finnország és Svédország csatlakozása kapcsán a közösségi reprezentatív sertéshúspiacok listájának megállapításáról szóló 2123/89/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Norvégia, Ausztria, Finnország és Svédország csatlakozási okmányára és különösen annak 169. cikkére,
tekintettel a legutóbb az 1249/89/EGK [1] rendelettel módosított, a sertéshús piacának közös szervezéséről szóló, 1975. október 29-i 2759/75/EGK [2] tanácsi rendeletre és különösen annak 4. cikke (6) bekezdésére,
mivel a 2759/75/EGK rendelet 4. cikke (2) bekezdése rendelkezik arról, hogy a hasított sertések közösségi piaci árát a reprezentatív piacokon jegyzett árak alapján kell meghatározni;
mivel a közösségi reprezentatív sertéshúspiacokat a legutóbb a 3787/90/EGK [3] rendelettel módosított 2123/89/EGK [4] bizottsági rendeletben meghatározott lista állapítja meg;
mivel a 2759/75/EGK rendelet 4. cikke (2) bekezdésének az új tagállamokban történő alkalmazásához a 2123/89/EGK rendelet mellékletét Ausztria, Finnország és Svédország reprezentatívnak piacainak felsorolásával ki kell egészíteni,
ELFOGADTA EZT A RENDELETET:
1. cikk
A 2123/89/EGK rendelet melléklete helyébe e rendelet melléklete lép.
2. cikk
Ez a rendelet 1995. január 1-jén lép hatályba Norvégia, Ausztria, Finnország és Svédország csatlakozási szerződésének hatálybalépésétől függően.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. december 21-én.